støjle, støjler
Lodrette ’stokke’, som er anbragt i et bindingsværkstavl, der skal klines med ler.
I Vestdanmark (Fyn og Jylland) sætter man 4 lodrette støjler i bindingsværkstavlet og udfører et vandret fletværk af tynde, lige grene af hassel, ask eller pil, hvorpå der klines med ler. Lerblandingsn må kun indeholde finthakket halm, såkaldt 'hakkelse'.
I Østdanmark (Sjælland, Lolland-Falster og Møn) samt Skåne udfører man lerkliningen på lodrette støjler (lægter) på ca. 2 x 3-4 cm, også kaldt ’stave’, sat med 4-6 cm mellemrum. Her skal man blande halm i lerblandingen for at kunne udfylde støjlemellemrummene.